title: Liebre
text: Iste articlo ye sobre os lagomorfos. Ta a liebre como animal mitolochico se veiga liebre (mitolochía).
  
  Liebre u llebre (d'o latín <LEPUS, LEPORIS) ye a denominación popular con a que se fa referencia a bellas especies de mamiferos lagomorfos caracterizaus por a suya mida, una destacada capabilidat ta correr, y o feito de librar crías maturas y con pelo, que se desplazan y s'alimentan solas nian plegadas de naixer.
  
  Anque en Aragón no se troba sique dos de as numerosas especies descritas en o chenero Lepus; Lepus europaeus y Lepus granatensis, a denominación puet aplicar-se tamién a belatros mamiferos de caracteristicas semellants.
  
  Zoonimia 
  
  En o dominio lingüistico de l'aragonés o zoonimo liebre (pronunciada /'ljebɾe/~/'ljæbɾe/) ye a mas extendida cheograficament, en resultando propia de as zonas dialectals occidental y central. A dintro de a zona tradicionalment considerada central se troba, curiosament, una forma particular con conservación d'a consonant xorda d'o latín, P, documantada en as vals de Broto y de Vio, en a comarca de Sobrarbe: liepre (pronunciada /'ljæpɾe/~/'ljapɾe/), que s'ha documentau exclusivament en Torla en a primera d'as dos vals, y en Vio, en Buerba, en Fanlo y en Sercué en a segunda.
  
  A parola «llebre» (/'ʎebɾe/), por contra, ye mas propia d'a zona dialectal oriental, en estando a sola forma propia conoixida en a comarca de Ribagorza, y forma que coexiste con «liebre» en buena cosa de Sobrarbe, mas que mas en as zonas de a cuenca directa d'o río Cinca en ixa comarca. «Llebre» ye, ademés, a forma propia en a val de Chistau.
  
  Se veiga tamién 
  Conillo
  Cachapo
  Lagomorpha
  Rodentia
  
  Referencias 
  
  Lagomorpha
  Zoonimia